Nuusbrief - 5 Augustus 2018 - Die Gereformeerde Kerk Bloemfontein-Noord
Nuusbrief – 5 Augustus 2018
21‘En Martha sê vir Jesus: Here, as U hier gewees het, sou my broer nie gesterf het nie. ‘
32En toe Maria kom waar Jesus was en Hom sien, val sy aan sy voete neer en sê vir Hom: Here, as U hier gewees het, sou my broer nie gesterf het nie. ‘
37‘En sommige van hulle sê: Kon Hy wat die oë van die blinde man geopen het, nie maak dat hierdie man ook nie gesterf het nie? ‘
Vandag se deurkollektes sal vir die GKSA se Emeritaatsfonds opgeneem word.
Hierdie fonds word gebruik om emerituspredikante, -weduwees en wese van die Gereformeerde Kerke met lewensonderhoud en mediese bystand eervol te help versorg.
Volgende Sondagoggend se deurkollekte is bestem vir die Pres Kruger Kinderhuis te Reddersburg.
Ons weet dat hulle maar noustrop trek en baie afhanklik is van die Gereformeerde Kerke se bydraes.
Terwyl die deurkollektes elke Sondag vir ’n ander instansie of fonds aangewend word, word die kollektes binne die diens ALTYD vir die Diakonale Kas van Barmhartigheid afgesonder.
Ons orrelis, br Lourie Coetzee, is vandag met verlof uitstedig.
Ons is dankbaar dat br Nico Beek die orrelspel vanoggend en vanaand gaan behartig.
Br Nico en sy eggenote, sr Elizabeth Beek is woonagtig te Serenitas 113 en het in Januarie vanjaar vanaf Kemptonpark by ons aangesluit.
Ons bedank hom vir sy entoesiasme en wens hom alle sterkte toe!
Alhoewel dit op die Jaarprogram aangedui word dat dit vandag wyk Aliquando se beurt is om tee te skink, het daar ’n onder-linge ruiling plaasgevind en neem wyk Bartmanstraat vanoggend die verantwoordelikheid oor.
Lidmate in daardie wyk word dus vriendelik gevra om te kom help asseblief!
Volgende Sondag is ’n langnaweek en sal daar nie teebediening wees nie.
Die Sondag daarna – 19 Augustus – is dit wyk Brandwag se diensbeurt.
Ons wil weereens ’n woord van hartlike dank uitspreek teenoor almal wat betrokke is by hierdie aangename geleentheid.
GEEN AANDDIENS VOLGENDE SONDAG
As gevolg van die langnaweek, sal daar nie volgende Sondagaand ’n aanddiens hier gehou word nie. Lidmate word herinner aan die gesamentlike aanddiens wat deur die suidelike Gereformeerde Gemeentes in die kerkgebou van
die GK Bloemfontein Suidheuwels om 18:00 aangebied word. Die Sondae na die langnaweek gaan die aanddienste hier weer normaalweg voort todat dit vakansie is (23 September 2018!).
Br Frankie Linde – 076 914 5830
JM du Toit – 084 554 0902
Br Cornél Pieters – 082 498 9948
Sr Elizabeth Beek – 072 477 3151
Br Arie Kruger – 051 436 6820
Hestie de Beer – 082 789 6793
Ons wil graag ’n woord van hartlike dank uitspreek teenoor almal wat gister met die vleisverwerking by die hoewe van br Piet en sr Annet Knoester in Estoire gehelp het. Ons het hoë waardering daarvoor.
Ons sal lidmate later in kennis stel van die datum vir die verkoop van hierdie vleis. Daar is nog enkele pakke vleis van die vorige verwerking oor.
Sr Baba Boshoff van Siësta wat geval en redelik ernstig beseer is en in die hospitaal behandel word.
Mag die Here vir haar en haar kinders veral br Piet en sr Geert Mosca elke dag naby wees!
Met attestasie het oorgekom van die Gereformeerde Kerk Port Elizabeth nadat hulle 18 maande in Japan werksaam was:
Br Louis Fouché en eggenote sr Louise Fouché. Hulle is woonagtig te Forest Hill 4 in Agtstestraat en is ingedeel in die wyk Willows.
Ons is baie dankbaar om te kan meedeel dat die Junie uitgawe van die KERKBLAD uiteindelik aangekom het en in die voor-portaal vir intekenare beskikbaar is (hierdie uitgawe is nog bedoel vir intekenare in die periode 2017/18!)
Die intekengeld vir die KERKBLAD vir die periode 1 Julie 2018 tot 30 Junie 2019, beloop R325-00.
Hierdie bedrag kan elektronies (met vermelding van u naam en KB) of per koevertjie inbetaal word.
BELANGRIKE DATUMS IN DERDE KWARTAAL 2018
Donderdag 09 Augustus
Vrydag 10 Augustus
Sondag 12 Augustus
Geen aanddiens nie
Sondag 19 Augustus
Breë Kerkraadsvergadering na die diens
Sondag 09 September
Diakonale vergadering 17:00
Ouderlinge vergadering na die erediens
Sondag 16 September
Sondag 23 September
Vrydag 28 September
Skole heropen vir vierde kwartaal
Ons weet dat, wanneer ons aardse woning
wat maar ’n tent is, afgebreek word,
ons ’n vaste gebou in die hemel het.
Dit is ’n woning wat nie deur mense
gemaak is nie maar deur God
en dit bly ewig staan.
II Kor 5:1 NAV